Ehdotus NEUVOSTON PÄÄTÖS Euroopan unionin ja sen jäsenvaltioiden sekä Israelin valtion hallituksen välisen Euro–Välimeri-ilmailusopimuksen muuttamisesta Kroatian tasavallan Euroopan unioniin liittymisen huomioon ottamiseksi tehdyn pöytäkirjan allekirjoittamisesta Euroopan unionin ja sen jäsenvaltioiden puolesta sekä sen väliaikaisesta soveltamisesta /* COM/2014/0370 final - 2014/0188 (NLE) */





PERUSTELUT 1) Ehdotuksen tausta 110 || · Ehdotuksen perustelut ja tavoitteet / yleinen tausta Euroopan unionin ja sen jäsenvaltioiden sekä Israelin valtion välinen Euro–Välimeri-ilmailusopimus neuvoteltiin luvan antamisesta neuvottelujen aloittamiselle huhtikuussa 2008 tehdyn neuvoston päätöksen perusteella. Sopimus allekirjoitettiin 10 päivänä kesäkuuta 2013. 120 || Kroatian tasavalta liittyi Euroopan unioniin 1 päivänä heinäkuuta 2013. Liittymisehdoista tehdyn asiakirjan 6 artiklan 2 kohdan mukaisesti Kroatia sitoutui liittymään jäsenvaltioiden ja unionin yhden tai usean kolmannen maan tai kansainvälisen järjestön kanssa tekemiin tai allekirjoittamiin sopimuksiin. Edellä mainittuun Israelin kanssa tehtyyn sopimukseen liittymiseen sovelletaan yksinkertaistettua menettelyä. Pöytäkirja olisi sen vuoksi Euroopan unionin toiminnasta tehdyn sopimuksen 218 artiklan 5 kohdan mukaisesti hyväksyttävä. Pöytäkirja sisältää kaikki sopimukseen vaadittavat, kieliä koskevat mukautukset, joita Kroatian liittymisestä aiheutuu. 130 || · Voimassa olevat aiemmat säännökset Pöytäkirjan määräykset korvaavat Euroopan unionin ja sen jäsenvaltioiden sekä Israelin valtion välisen Euro–Välimeri-ilmailusopimuksen määräykset tai niillä täydennetään mainittuja määräyksiä. 140 || · Johdonmukaisuus suhteessa unionin muuhun politiikkaan ja muihin tavoitteisiin Välimeren alueen keskeisen ilmailualan kumppanin Israelin kanssa tehty sopimus on merkittävä saavutus EU:n ja sen eteläisten ja itäisten naapurimaiden välisen yhteisen ilmailualueen luomisessa. Se on osa unionin ulkoisen ilmailupolitiikan puitteita, jotka on luotu komission tiedonannossa KOM(2005) 79: ”Yhteisön ulkoisen ilmailupolitiikan kehittämisestä” ja joita on vastikään tarkistettu komission tiedonannossa COM(2012) 556: ”EU:n ulkoinen ilmailupolitiikka – Tulevat haasteet” ja sitä koskevissa neuvoston päätelmissä. 2) Kuulemiset ja vaikutusten arviointi || · Asianomaisten osapuolten kuuleminen 211 || Kuulemismenettely, tärkeimmät kohderyhmät ja yleiskuvaus vastaajista [Ei sovelleta] 212 || Tiivistelmä vastauksista ja siitä, miten ne on otettu huomioon [Ei sovelleta] 3) Ehdotuksen oikeudellinen sisältö 305 || · Tiivistelmä ehdotetuista toimenpiteistä Pöytäkirjalla tehdään Euroopan unionin ja sen jäsenvaltioiden sekä Israelin valtion väliseen Euro–Välimeri-ilmailusopimukseen tarvittavat muutokset, jotka aiheutuvat Kroatian liittymisestä EU:hun 1 päivänä heinäkuuta 2013. 310 || · Oikeusperusta Euroopan unionin toiminnasta tehdyn sopimuksen 100 artiklan 2 kohta ja 218 artiklan 5 kohta yhdessä liittymisasiakirjan 6 artiklan 2 kohdan kanssa. 4) Talousarviovaikutukset 409 || Ehdotuksella ei ole vaikutuksia unionin talousarvioon. 5) Lisätiedot 570 || · Ehdotuksen yksityiskohtainen kuvaus Neuvostoa pyydetään hyväksymään Euroopan unionin ja sen jäsenvaltioiden sekä Israelin valtion välistä Euro–Välimeri-ilmailusopimusta muuttavan pöytäkirjan allekirjoittaminen. Pöytäkirjaa sovelletaan väliaikaisesti sen allekirjoituspäivästä lähtien. 2014/0188 (NLE) Ehdotus NEUVOSTON PÄÄTÖS Euroopan unionin ja sen jäsenvaltioiden sekä Israelin valtion hallituksen välisen Euro–Välimeri-ilmailusopimuksen muuttamisesta Kroatian tasavallan Euroopan unioniin liittymisen huomioon ottamiseksi tehdyn pöytäkirjan allekirjoittamisesta Euroopan unionin ja sen jäsenvaltioiden puolesta sekä sen väliaikaisesta soveltamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan ja 218 artiklan 5 kohdan, ottaa huomioon Kroatian liittymisasiakirjan ja erityisesti sen 6 artiklan 2 kohdan toisen alakohdan, ottaa huomioon Euroopan komission ehdotuksen, sekä katsoo seuraavaa: (1) Neuvosto valtuutti 14 päivänä syyskuuta 2012 komission aloittamaan Euroopan unionin ja sen jäsenvaltioiden sekä Kroatian tasavallan puolesta neuvottelut Euroopan unionin ja sen jäsenvaltioiden sekä Israelin valtion hallituksen välisen Euro–Välimeri-ilmailusopimuksen muuttamisesta Kroatian tasavallan Euroopan unioniin liittymisen huomioon ottamiseksi tehdyn pöytäkirjan, jäljempänä ’pöytäkirja’, tekemiseksi. (2) Neuvottelut saatiin onnistuneesti päätökseen 12 päivänä joulukuuta 2013. (3) Pöytäkirja olisi allekirjoitettava unionin ja sen jäsenvaltioiden puolesta sillä varauksella, että sen tekeminen saatetaan myöhemmin päätökseen. (4) Pöytäkirjaa sovelletaan väliaikaisesti sen 3 artiklan 2 kohdan mukaisesti, ON HYVÄKSYNYT TÄMÄN PÄÄTÖKSEN: 1 artikla 1. Annetaan valtuutus allekirjoittaa unionin ja sen jäsenvaltioiden puolesta pöytäkirja Euroopan unionin ja sen jäsenvaltioiden sekä Israelin valtion hallituksen välisen Euro–Välimeri-ilmailusopimuksen muuttamisesta Kroatian tasavallan Euroopan unioniin liittymisen huomioon ottamiseksi sillä varauksella, että mainitun pöytäkirjan tekeminen saatetaan päätökseen. 2. Pöytäkirjan teksti on liitetty tähän päätökseen. 2 artikla Neuvoston pääsihteeristö laatii täysivaltaisuutta osoittavan valtakirjan, jossa sopimuksen neuvottelijan nimeämä henkilö (nimeämät henkilöt) valtuutetaan allekirjoittamaan pöytäkirja unionin puolesta sillä varauksella, että sen tekeminen saatetaan päätökseen. 3 artikla Pöytäkirjaa sovelletaan sen 3 artiklan 2 kohdan mukaisesti väliaikaisesti allekirjoituspäivästä sen voimaantuloon asti. 4 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja LIITE Pöytäkirja Euroopan unionin ja sen jäsenvaltioiden sekä Israelin valtion hallituksen välisen Euro–Välimeri-ilmailusopimuksen muuttamisesta Kroatian tasavallan Euroopan unioniin liittymisen huomioon ottamiseksi asiakirjaan Ehdotus Neuvoston päätös Euroopan unionin ja sen jäsenvaltioiden sekä Israelin valtion hallituksen välisen Euro–Välimeri-ilmailusopimuksen muuttamisesta Kroatian tasavallan Euroopan unioniin liittymisen huomioon ottamiseksi tehdyn pöytäkirjan allekirjoittamisesta Euroopan unionin ja sen jäsenvaltioiden puolesta sekä sen väliaikaisesta soveltamisesta PÖYTÄKIRJA Euroopan unionin ja sen jäsenvaltioiden sekä Israelin valtion hallituksen välisen Euro–Välimeri-ilmailusopimuksen muuttamisesta Kroatian tasavallan Euroopan unioniin liittymisen huomioon ottamiseksi ISRAELIN VALTION HALLITUS ja ITÄVALLAN TASAVALTA, BELGIAN KUNINGASKUNTA, BULGARIAN TASAVALTA, Kroatian Tasavalta, KYPROKSEN TASAVALTA, TŠEKIN TASAVALTA, TANSKAN KUNINGASKUNTA, VIRON TASAVALTA, SUOMEN TASAVALTA, RANSKAN TASAVALTA, SAKSAN LIITTOTASAVALTA, HELLEENIEN TASAVALTA, UNKARI, IRLANTI, ITALIAN TASAVALTA, LATVIAN TASAVALTA, LIETTUAN TASAVALTA, LUXEMBURGIN SUURHERTTUAKUNTA, MALTA, ALANKOMAIDEN KUNINGASKUNTA, PUOLAN TASAVALTA, PORTUGALIN TASAVALTA, ROMANIA, SLOVAKIAN TASAVALTA, SLOVENIAN TASAVALTA, ESPANJAN KUNINGASKUNTA, RUOTSIN KUNINGASKUNTA, ISON-BRITANNIAN JA POHJOIS-IRLANNIN YHDISTYNYT KUNINGASKUNTA, jotka ovat Euroopan unionista tehdyn sopimuksen ja Euroopan unionin toiminnasta tehdyn sopimuksen osapuolia ja Euroopan unionin jäsenvaltioita, jäljempänä ’jäsenvaltiot’, ja EUROOPAN UNIONI, jotka ottavat huomioon Kroatian tasavallan liittymisen Euroopan unioniin 1 päivänä heinäkuuta 2013, OVAT SOPINEET SEURAAVAA: 1 artikla Kroatian tasavalta on osapuolena Israelin valtion hallituksen ja Euroopan unionin ja sen jäsenvaltioiden 10 päivänä kesäkuuta 2013 allekirjoittamassa Euro–Välimeri-ilmailusopimuksessa, jäljempänä ’sopimus’. 2 artikla Sopimuksen kroatiankielinen teksti, joka on tämän pöytäkirjan liitteenä, on todistusvoimainen samoin edellytyksin kuin muutkin kielitoisinnot. 3 artikla 1. Osapuolet hyväksyvät tämän pöytäkirjan sisäisten menettelyjensä ja lainsäädäntönsä mukaisesti. Pöytäkirja tulee voimaan sopimuksen voimaantulopäivänä. Jos sopimuspuolet kuitenkin hyväksyvät tämän pöytäkirjan vasta sopimuksen voimaantulopäivän jälkeen, se tulee siinä tapauksessa voimaan sopimuksen 30 artiklan 2 kohdan mukaisesti. 2. Tämä pöytäkirja on erottamaton osa sopimusta, ja osapuolet soveltavat sitä väliaikaisesti sen allekirjoittamisesta alkaen. Tehty …ssa … päivänä …kuuta 2014 kahtena kappaleena bulgarian, englannin, espanjan, hollannin, italian, kreikan, kroatian, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja heprean kielellä, ja jokainen teksti on yhtä todistusvoimainen. JÄSENVALTIOIDEN PUOLESTA ISRAELIN VALTION HALLITUKSEN PUOLESTA EUROOPAN UNIONIN PUOLESTA